Diari Oficial de la Generalitat Valenciana


Sumari del DOGV 6296, del 24-06-2010 (2010/7183)

RESOLUCIÓ d'11 de juny de 2010, del director de l'Agència Valenciana de Mobilitat Metropolitana, per la qual es procedix a la revisió de les tarifes màximes aplicables a l'estació terminal d'autobusos de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6296

Data del DOGV
:   24-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7183


Data del document
:   11-06-2010

Organisme emissor
:   Agència Valenciana de Mobilitat Metropolitana

Tipus de document
:   Resolució

Descriptors 

:   * València
    * tarifa de viatgers
    * legislació
    * transport públic
    * transport de viatgers
    * llista de preus

RESOLUCIÓ d'11 de juny de 2010, del director de l'Agència Valenciana de Mobilitat Metropolitana, per la qual es procedix a la revisió de les tarifes màximes aplicables a l'estació terminal d'autobusos de València. [2010/7183]  
L'article 4 de la Llei 9/2000, de Constitució de l'Entitat Pública de Transport Metropolità de València, segons l'article 72 de la Llei 12/2009, segons la redacció donada per l'article 72 de la Llei 12/2004, de 27 de desembre, de Mesures Fiscals, Gestió Administrativa i Financera i d'Organització de la Generalitat Valenciana, atribuïx a esta entitat com a competència, entre altres, i en matèria d'activitats auxiliars i complementàries del transport per carretera, la gestió dels contractes de gestió de servicis públics atorgats per concessió administrativa a les estacions de transport per carretera, la competència de les quals corresponga a la Generalitat i s'emmarquen en l'àmbit territorial de l'àrea metropolitana de València.  
En este sentit, l'Orde de 15 de novembre de 2005, de la Conselleria d'Infraestructures i Transport, establix les regles per a la revisió de les tarifes de l'estació terminal d'autobusos de València. En l'article 3 d'esta orde, es faculta l'Agència Valenciana de Mobilitat Metropolitana perquè dicte resolució de revisió de les tarifes que resulte de l'aplicació dels criteris de revisió que s'hi disposen.  
Després d'haver sol·licitat el concessionari dins del termini i en la forma escaient la revisió de tarifes corresponent al present exercici 2010 i després d'haver emés l'informe corresponent, resolc:  
Primer  
Revisar les tarifes de la concessió per a la gestió de l'estació terminal d'autobusos de València, que passen a ser les següents, impost sobre el valor afegit inclòs:  
1. Cànon d'autobusos: per entrada o eixida d'un autobús amb viatgers, en acabar o iniciar el viatge i escala d'autobús en trànsit:  
Interurbà Interés metropolità  
0,27587 € 0,34890 €  
2. Cànon de viatgers:  
 Interurbà Interés metropolità  
De 0 a 19 km - - - -  
De 20 a 49 km 0,17067 € 0,03822 €  
De 50 a 99 km 0,35248 € - -  
De 100 a 250 km 0,53706 € - -  
Més de 250 km 0,55806 € - -   
3. Pels servicis de facturació, regits i administrats per l'estació: per cada paquet facturat: 1,15066 €.  
4. Pel servici d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 7,80810 €.  
- Per cada hora d'estacionament d'un autobús, entre les 08.00 hores i les 22.00 hores: 1,11821 €.  
Segon  
La revisió esmentada serà efectiva a partir del dia 1 de juliol de 2010, i els corresponents quadres tarifaris de les concessions hauran de establir, a partir d'esta data, els cànons de viatgers que són aprovats per mitjà de la present resolució.  
Contra la present resolució, que no exhaurix la via administrativa, es pot interposar un recurs d'alçada, davant del conseller d'Infraestructures i Transport, en el termini d'un mes, a partir de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
Burjassot, 11 de juny de 2010.- El director: Aurelio López Martín.